ᬚᬬᬧᬗᬸᬲ᭄

jmpl|250px|ᬧ᭄ᬭᬲᬲ᭄ᬢᬶ​ᬢᭂᬫᬕ​ᬭᬚ​ᬚᬬᬧᬗᬸᬲ᭄᭞​​ᬳᬶᬦ᭄ᬤᬶᬓ᭄​ᬯᬢᭂᬲ᭄​ᬤᬾᬲ​ᬭᬶᬂ​ᬓᬶᬦ᭄ᬢᬫᬦᬶ᭞​​ᬩᬗ᭄ᬮᬶ᭟​​ᬧ᭄ᬭᬲᬲ᭄ᬢᬶ​ᬧᬸᬦᬶᬓᬶ​ᬲᬓᬶᬂ​ᬳᬩᬤ᭄​ᬓᬾ​᭝᭑᭒᭝​​ᬲᬦᬾ​ᬫᬕᭂᬦᬄ​ᬭᬶᬂ​ᬫᬸᬲᭂᬳᬸᬫ᭄​ᬩᬮᬶ

ᬚᬬᬧᬗᬸᬲ᭄ ꧌ᬫᬤᭂᬕ᭄​ᬭᬢᬸ​ᬲᬓᬶᬂ​ᬯᬃᬲ​᭝᭑᭑᭗᭘᭝​–᭝᭑᭑᭘᭑᭝​​ᬫ᭄꧍​​ᬳᬶᬂᬕᬶᬄ​ᬧᬸᬦᬶᬓ​ᬭᬚ​ᬩᬮᬶ​ᬲᬓᬶᬂ​ᬢ᭄ᬭᬄ​ᬮᬾᬮᬶᬦ᭄ᬢᬶᬳᬦ᭄​ᬯᬃᬫᬤᬾᬯ᭟​​ᬇᬤ​ᬓᭁᬦᬶᬗᬶᬦ᭄​ᬲᬓᬶᬂ​ᬧ᭄ᬭᬲᬲ᭄ᬢᬶ​ᬧ᭄ᬭᬲᬲ᭄ᬢᬶᬜ᭞​​ᬲᬦᬾ​ᬫᬭᬸᬧ​ᬧᬚᬓ᭄᭟​ ᬇᬤ​ᬯᬭᬶᬄ​ᬲᬓᬶᬂ​ᬫᬸᬃᬤᬦᬶᬂ​ᬚᬕᬢ᭄​ᬲᬦᬾ​ᬲᬫ᭄ᬧᬸᬦ᭄​ᬓᬲᬸᬩ᭄​ᬅᬳᬶᬃᬮᬂᬕ.

ᬭᬚ​ᬚᬬᬧᬗᬸᬲ᭄​ᬯᬦ᭄ᬢᬄ​ᬲᬂ​ᬗᬫᭂᬮ᭄​ᬚᬕᬢ᭄​ᬲᬦᬾ​ᬧᬶᬦᬶᬄ​ᬓᬲᬸᬩ᭄​ᬫᬶᬯᬄ​ᬲᬦᬾ​ᬧᬶᬦᬶᬄ​ᬳᬸᬢᬫ​ᬭᬶᬂ​ᬧᬦ᭄ᬢᬭᬦᬶᬂ​ᬭᬚ​ᬭᬚ​ᬤᬸᬓ​ᬫᬲ​ᬩᬮᬶ​ᬓᬸᬦᭀ᭟​​ᬇᬤ​ᬗᬫᭂᬤᬮᬂ​᭝᭔᭓᭝​​ᬧ᭄ᬭᬲᬲ᭄ᬢᬶ​ᬲᭂᬮᬫᬶ​ᬢᬶᬕᬂ​ᬯᬃᬲ᭟​​ᬧ᭄ᬭᬲᬲ᭄ᬢᬶ​ᬲᬦᬾ​ᬧᬶᬦᬶᬄ​ᬢᬸᬯ​ᬯᬦ᭄ᬢᬄ​ᬧ᭄ᬭᬲᬲ᭄ᬢᬶ​ᬫᬦ᭄ᬢ᭄ᬭᬶᬂ​ᬅ​ᬲᬦᬾ​ᬫᬯᬃᬲ​᭝᭑᭐᭙᭙᭝​​ᬲᬓ​꧌᭝᭑᭑᭗᭘᭝​ᬫ᭄꧍​​ᬲᬦᬾ​ᬢᬶᬬᭀᬲᬦ᭄​ᬫᬯᬃᬲ​᭝᭑᭑᭐᭓᭝​​ᬲᬓ​꧌᭝᭑᭑᭘᭑᭝​​ᬫ᭄꧍​᭟​

ᬚᬬᬧᬗᬸᬲ᭄​ᬓᬲᬸᬩ᭄​ᬤᬤᭀᬲ᭄​ᬭᬚ​ᬲᬦᬾ​ᬗᭂᬦ᭄ᬢᭂᬦᬂ​ᬫᬓᬲᬫᬶ​ᬧᬜ᭄ᬚ᭄ᬭᬓ᭄​ᬳᬶᬤᬦᬾ​ᬫᬂᬤ​ᬫᬯᬮᬶ​ᬗᬫᬃᬕᬶᬬᬂ​ᬲᬳᬦᬦᬶᬂ​ᬳᬸᬧᬘᬭ​ᬳᬕᬫ​ᬓᬦ᭄ᬢᭀᬲ᭄​ᬳᬶᬤ​ᬗᬫᭀᬮᬶᬳᬂ​ᬧᬦᬸᬕ᭄ᬭᬳᬦ᭄​꧌ᬭᬭᬶᬲ᭄​ᬓᭁᬦᬶᬗᬶᬦ᭄​ᬭᬳᬶᬦᬕᬮᬸᬗᬦ᭄꧍​᭟​​ᬤᬸᬓ᭄​ᬳᬶᬤ​ᬗᬫ᭄ᬩᭂᬮ᭄​ᬚᬕᬢ᭄᭞​​ᬓᬳᬦᬦ᭄​ᬚᬕᬢ᭄​ᬩᬮᬶᬦᬾ​ᬓᬾᬃᬝ​ᬭᬳᬬᬸ​ᬫᬶᬯᬄ​ᬧᬫᬃᬕᬶᬦ᭄​ᬳᬕᬫ​ᬳᬶᬦ᭄ᬤᬸ​ᬲᬬᬦ᭄​ᬗᬮᬶᬫ᭄ᬩᬓ᭄᭟​​ᬭᬚ​ᬚᬬᬧᬗᬸᬲ᭄​ᬫᬤᭂᬕ᭄​ᬭᬢᬸ​ᬗᬦ᭄ᬢᭀᬲ᭄​ᬯᬃᬲ​ᬲᬓ​᭝᭑᭑᭐᭓᭝​​꧌᭝᭑᭑᭘᭑᭝​​ᬫᬲᬾᬳᬶ꧍​᭟​​ᬚᬬᬧᬗᬸᬲ᭄​ᬫᬶᬦᬩ᭄​ᬳᬚᬶᬦ᭄​ᬇᬤ​ᬭᬢᬸ​ᬅᬃᬚᬬᬤᬾᬗᬬᬓᭂᬢᬦ᭟​​ᬇᬤ​ᬧᬶᬦᬓ​ᬧᬗᬯᬶᬢ᭄᭟

ᬍᬮᬶᬦ᭄ᬢᬶᬳᬦ᭄ 
ᬭᬚ​ᬚᬬᬧᬗᬸᬲ᭄​ᬲᬦᬾ​ᬫᬧᬭᬩ᭄​ᬧᬤᬸᬓ​ᬲ᭄ᬭᬶ​ᬫᬵᬳᬵᬭᬚ​ᬳᬚᬶ​ᬚᬬᬧᬗᬸᬲ᭄​ᬅᬃᬓᬚ​ᬘᬶᬄᬦ/ᬮ-᭄ᬘᬦ​ᬳᬶᬂᬕᬶᬄ​ᬧᬸᬦᬶᬓ​ᬭᬚ​ᬩᬮᬶ​ᬓᬸᬦᭀ​ᬲᬦᬾ​ᬤᬤᭀᬲ᭄​ᬧ᭄ᬭᬮᬫ᭄ᬩᬂ​ᬲᬮᬸᬗ᭄ᬮᬸᬂ​ᬲᬩᬬᬦ᭄ᬢᬓᬦ᭄​ᬧᬦ᭄ᬢᬭᬦᬶᬂ​ᬓ᭄ᬭᬫ​ᬭᬶᬂ​ᬩᬮᬶ​ᬫᬶᬦᬓᬤᬶ​ᬓ᭄ᬭᬫ​ᬩᬮᬶ​ᬫᬶᬯᬄ​ᬘᬶᬦ​ᬤᬸᬓ᭄​ᬧᬸᬦᬶᬓ​ᬲᬦᬾ​ᬗᬯᬶᬦᬂ​ᬚᬕᬢ᭄​ᬩᬮᬶᬦᬾ​ᬓᬾᬃᬝ​ᬭᬳᬬᬸ᭟

ᬲᬦ᭄ᬢᬸᬓᬦ᭄​ᬧᭀᬮᬶᬄ​ᬧᬗ᭄ᬮᬮᬄ​ᬲᬓᬶᬂ​ᬓᬩᬸᬤᬬᬵᬦ᭄​ᬘᬶᬦ​ᬭᬶᬂ​ᬫᬲ​ᬩᬮᬶ​ᬓᬸᬦᭀ᭞​​ᬲᬢᬸᬯ​ᬲᬢᬸᬯ​ᬲᬦᬾ​ᬩᭂᬘᬶᬓ᭄​ᬭᬶᬂ​ᬓ᭄ᬭᬫ​ᬘᬶᬦ​ᬲᬬᬂ​ᬗ᭄ᬮᬶᬫ᭄ᬩᬓ᭄​ᬭᬶᬂ​ᬩᬮᬶ᭞​​ᬫᬶᬦᬓᬤᬶ​ᬲᬢᬸᬯ​ᬲᬫ᭄ᬧᬶᬓ᭄​–​ᬇᬂ​ᬢᬬ᭄᭟​​ᬓᬯᬾᬦ᭄ᬢᭂᬦᬦ᭄​ᬲᬶᬮᬢ᭄​ᬲᬓᬶᬂ​ᬘᬶᬦ​ᬢᬍᬃ​ᬗ᭄ᬮᬶᬫ᭄ᬩᬓ᭄​ᬭᬶᬂ​ᬩᬮᬶ​ᬓᬸᬦᭀ​ᬲᬾᬓᬤᬶ​ᬧᬾᬜ᭄ᬘᬓ᭄᭟​​ᬢᬍᬃ​ᬗ᭄ᬮᬶᬫ᭄ᬩᬓ᭄​ᬲᬲᭀᬮᬳᬦ᭄​ᬲᬦᬾ​ᬜᬋᬗᬶᬦ᭄​ᬳᬓᬾᬄ​ᬧ᭄ᬭᬕᬶᬦ​ᬫᬶᬦᬓᬤᬶ​ᬩᬭᬶᬲ᭄​ᬤᬧ᭄ᬤᬧ᭄᭞​​ᬩᬭᬶᬲ᭄​ᬤᬾᬫᬸᬂ᭞​​ᬩᬭᬶᬲ᭄​ᬧ᭄ᬭᭂᬲᬶ᭞​​ᬩᬭᬶᬲ᭄​ᬢᬸᬫ᭄ᬩᬓ᭄᭞​​ᬩᬭᬶᬲ᭄​ᬢᬫᬶᬬᬂ᭞​​ᬫᬶᬯᬄ​ᬲᬦᬾ​ᬢᬶᬬᭀᬲᬦ᭄᭟​

ᬲᬦ᭄ᬢᬸᬓᬦ᭄​ᬧᬫᬃᬕᬶᬦ᭄​ᬗᬫ᭄ᬩᭂᬮ᭄​ᬚᬕᬢ᭄​ᬤᬸᬓ᭄​ᬧᬸᬦᬶᬓ​ᬓᬭᬲᬬᬂ​ᬭᬳᬢ᭄​ᬧᬶᬲᬦ᭄᭞​​ᬧᬸᬦᬶᬓ​ᬫᬯᬶᬦᬦ᭄​ᬭᬚ​ᬚᬬᬧᬗᬸᬲ᭄​ᬗᬂᬕᬾᬦ᭄​ᬫᬓᬸᬤᬂ​ᬓᬸᬤᬂ​ᬘᬓᭂᬧᬦ᭄​ᬳᬸᬓᬸᬫ᭄​ᬳᬶᬦ᭄ᬤᬸ​ᬧᬶᬦᬓ​ᬤᬲᬃ​ᬳᬶᬤ​ᬗᬫᬃᬕᬶᬬᬂ​ᬧᬫ᭄ᬭᬾᬦ᭄ᬢᬳᬦ᭄᭟​​ᬅᬯᬶᬕ᭄​ᬳᬯᬶᬕ᭄​ᬲᬦᬾ​ᬓᬓᬃᬬᬦᬶᬦ᭄​ᬧᬸᬦᬶᬓ​ᬧᬢᬸᬢ᭄​ᬓᬫᬃᬕᬶᬬᬂ​ᬳᭀᬮᬶᬄ​ᬲᬳᬦᬦᬶᬂ​ᬯᬤ᭄ᬯᬦ᭄​ᬳᬶᬤ​ᬭᬶᬂ​ᬧᬸᬭᬶ​ᬢᬍᬃ​ᬓ᭄ᬭᬫ​ᬩᬮᬶ​ᬓᬸᬦᭀ᭟​​ᬅᬯᬶᬕ᭄​ᬳᬯᬶᬕ᭄​ᬳᬸᬢᬯᬶ​ᬦᬶᬢᬶ​ᬲᬲ᭄ᬢ᭄ᬭ​ᬲᬦᬾ​ᬓᬢᬄ​ᬫᬸᬂᬕᬄ​ᬭᬶᬂ​ᬧ᭄ᬭᬲᬲ᭄ᬢᬶ​ᬳᬶᬂᬕᬶᬄ​ᬧᬸᬦᬶᬓ​ᬫᬦᬯᬓᬫᬦ᭄ᬤᬓ᭞​​ᬫᬦᬯᬓᬫᬦ᭄ᬤᬓ​ᬟᬃᬫᬲᬲ᭄ᬢ᭄ᬭ᭞​​ᬫᬶᬯᬄ​ᬫᬦᬯśaᬲᬦᬟᬃᬫ᭟​

ᬢᬶᬬᭀᬲᬦ᭄​ᬭᬶᬂ​ᬧᬸᬦᬶᬓ​ᬢᬮᬾᬃ​ᬓᬫᬃᬕᬶᬬᬂ​ᬳᬶᬦ᭄ᬤᬶᬓ᭄​ᬤᬲᬰᬶᬮ᭞​​ᬧᬸᬦᬶᬓᬶ​ᬯᬦ᭄ᬢᬄ​ᬢᬢ​ᬢᬶᬢᬶ​ᬲᬦᬾ​ᬧᬢᬸᬢ᭄​ᬓᬫᬃᬕᬶᬬᬂ​ᬳᭀᬮᬶᬄ​ᬲᬂ​ᬗᬫᭂᬮ᭄​ᬚᬕᬢ᭄​ᬫᬶᬯᬄᬧᬜ᭄ᬘᬰᬶᬓ᭄ᬲ᭞​​ᬓ᭄ᬧᬸᬦᬶᬬᬾᬳᬶ​ᬯᬦ᭄ᬢᬄ​ᬢᬢ​ᬢᬶᬢᬶ​ᬭᬶ​ᬓᬮ​ᬗᬫᬃᬕᬶᬬᬂ​ᬲᬲᬦ​ᬤᬤᭀᬲ᭄​ᬧᬗ᭄ᬭᬾᬫ᭄ᬩ​ᬚᬕᬢ᭄᭟​

ᬩᬭᭀᬂ​ᬮᬦ᭄ᬤᬸᬂ 
jmpl|ᬧᬸᬘᬓ᭄​ᬕᬸᬦᬸᬂ​ᬩᬢᬸᬃ​ᬲᬦᬾ​ᬤᬤᭀᬲ᭄​ᬧᬢᬧᬦ᭄​ᬇᬤ​ᬚᬬᬧᬗᬸᬲ᭄​ᬲᬲᬸᬓᬢ᭄​ᬳᬶᬤ​ᬤᬤᭀᬲ᭄​ᬗᬫ᭄ᬩᭂᬮ᭄​ᬚᬕᬢ᭄᭞​​ᬇᬤ​ᬫᬧᬸᬭᬶ​ᬭᬶᬂ​ᬧᬸᬭᬶ​ᬩᬮᬶᬂᬓᬂ​ᬓᬶᬦ᭄ᬢᬫᬦᬶ​ᬤᬸᬓ᭄​ᬯᬃᬲ​᭝᭑᭑᭓᭓᭝​​​​᭝᭑᭑᭗᭓᭝​​ᬲᬦᬾ​ᬓᬘᬭᬶᬢᬬᬂ​ᬭᬶᬂ​ᬲᬢᬸᬯ​ᬩᬭᭀᬂ​ᬮᬦ᭄ᬤᬸᬂ:

ᬘᬭᬶᬢ​ᬲᬦᬾ​ᬓᭁᬦᬶᬗᬶᬦ᭄​ᬭᬶᬂ​ᬓ᭄ᬭᬫ​ᬩᬮᬶᬦᬾ᭞​​ᬧᬶᬦᬓ​ᬭᬩᬶᬦ᭄​ᬇᬤ​ᬯᬦ᭄ᬢᬄ​ᬓᬂ​ᬘᬶᬂ​ᬯᬾ᭞​​ᬧᬸᬢ᭄ᬭᬶ​ᬲᬓᬶᬂ​ᬢᬸᬯᬦ᭄​ᬲᬸᬩᬦ᭄ᬤᬃ​ᬘᬶᬦ᭟​​ᬓᬘᬭᬶᬢᬬᬂ​ᬭᬚ​ᬚᬬᬧᬗᬸᬲ᭄​ᬚᬢᬸ​ᬓᬃᬫ​ᬭᬶᬂ​ᬧᬸᬢ᭄ᬭᬶ​ᬓᬂ​ᬘᬶᬂ​ᬯᬾ᭟​​ᬲᬓᬾᬯᬦ᭄ᬢᭂᬦ᭄​ᬭᬶ​ᬓᬮ​ᬲᬫ᭄ᬧᬸᬦ᭄​ᬗᬫᬃᬕᬶᬬᬂ​ᬧᬯᬶᬯᬳᬦ᭄᭞​​ᬲᬂ​ᬓᬮᬶᬄ​ᬤᬸᬭᬸᬂ​ᬢᬍᬃ​ᬫᬤᭂᬃᬩᬾ​ᬲᬾᬦ᭄ᬢᬦ᭟​​ᬭᬚ​ᬚᬬᬧᬗᬸᬲ᭄​ᬭᬭᬶᬲ᭄​ᬫᬫᬃᬕᬶ​ᬗᬫᬃᬕᬶᬬᬂ​ᬢᬧ​ᬭᬶᬂ​ᬕᬸᬦᬸᬂ​ᬩᬢᬸᬃ​ᬫᬂᬤ​ᬓᬧᬶᬘᬬᬂ​ᬲᭂᬦ᭄ᬢᬦ᭟​

ᬭᬶᬲᬫ᭄ᬧᬸᬦ᭄​ᬭᬚ​ᬚᬬᬧᬗᬸᬲ᭄​ᬫᬬᭀᬕ​ᬭᬶᬂ​ᬅᬮᬲ᭄​ᬩᬢᬸᬃ​ᬭᬭᬶᬲ᭄​ᬇᬤ​ᬫᬢᭂᬫᬸ​ᬭᬶᬂ​ᬤᬾᬯᬶ​ᬤᬦᬸ᭟​​ᬇᬭᬶᬓ​ᬭᬭᬶᬲ᭄​ᬲᬂ​ᬓᬮᬶᬄ​ᬫᬢᭂᬫᬸ​ᬲᬾᬫᬭ᭞​​ᬓᬦ᭄ᬢᭀᬲ᭄​ᬲᬂ​ᬓᬮᬶᬄ​ᬫᬭᬩᬶᬬᬦ᭄᭟​​ᬲᬦ᭄ᬢᬸᬓᬦ᭄​ᬓᬲᬸᬯᬾᬦ᭄​ᬇᬤ​ᬭᬶᬂ​ᬅᬮᬲ᭄​ᬩᬢᬸᬃ᭞​​ᬭᬭᬶᬲ᭄​ᬭᬚ​ᬚᬬᬧᬗᬸᬲ᭄​ᬓᬋᬋᬄ​ᬳᭀᬮᬶᬄ​ᬓᬂ​ᬘᬶᬂ​ᬯᬾ​ᬓ​ᬕᬸᬦᬸᬂ​ᬩᬢᬸᬃ᭟​​ᬇᬭᬶᬓ​ᬭᬭᬶᬲ᭄​ᬓᬂ​ᬘᬶᬂ​ᬯᬾ​ᬳᬸᬦᬶᬂ​ᬳᬶᬦ᭄ᬤᬶᬓ᭄​ᬭᬚ​ᬚᬬᬧᬗᬸᬲ᭄​ᬲᬫ᭄ᬧᬸᬦ᭄​ᬫᬭᬩᬶᬬᬦ᭄​ᬲᬋᬂ​ᬤᬾᬯᬶ​ᬤᬦᬸ᭟​​ᬓᬂ​ᬘᬶᬂ​ᬯᬾ​ᬫᬶᬯᬄ​ᬤᬾᬯᬶ​ᬤᬦᬸ​ᬭᬭᬶᬲ᭄​ᬫᬘᭂᬦ᭄ᬢᭀᬓᬦ᭄᭟​​ᬩᬢᬭᬶ​ᬩᬢᬸᬃ᭞​​ᬳᬶᬩᬸᬦ᭄​ᬤᬾᬯᬶ​ᬤᬦᬸ​ᬲᬦᬾ​ᬗᬓ᭄ᬲᬶ​ᬓᬯᬾᬦ᭄ᬢᬾᬦᬦᬾ​ᬧᬸᬦᬶᬓ​ᬭᬭᬶᬲ᭄​ᬗᭂᬲᭂᬂ​ᬚᬬᬧᬗᬸᬲ᭄​ᬤᬦ᭄​ᬓᬂ​ᬘᬶᬂ​ᬯᬾ᭟

ᬓ᭄ᬭᬫ​ᬩᬮᬶ​ᬭᬭᬶᬲ᭄​ᬤᬸᬓ​ᬳᬦ᭄ᬢᬸᬓ᭄​ᬓᬯᬾᬦ᭄ᬢᬾᬦᬦᬾ​ᬧᬸᬦᬶᬓ᭞​​ᬭᬭᬶᬲ᭄​ᬫᬧᬶᬦᬸᬦᬲ᭄​ᬭᬶᬂ​ᬇᬤ​ᬩᬢᬭᬶ​ᬩᬢᬸᬃ​ᬫᬂᬤ​ᬫᬓᬃᬬ​ᬧ᭄ᬭᬢᬶᬫ​ᬧᬶᬦᬓ​ᬘᬶᬄᬦ​ᬇᬤ​ᬚᬬᬧᬗᬸᬲ᭄​ᬓᬮᬶᬄ​ᬭᬩᬶᬦ᭄​ᬇᬤ᭟​​ᬚᬬᬧᬗᬸᬲ᭄​ᬭᬭᬶᬲ᭄​ᬓᬲᬸᬧᬢ᭄​ᬤᬤᭀᬲ᭄​ᬩᬭᭀᬂ​ᬮᬦ᭄ᬤᬸᬂ​ᬭᬭᬶᬲ᭄​ᬓᬂ​ᬘᬶᬂ​ᬯᬾ​ᬓᬲᬸᬧᬢ᭄​ᬤᬤᭀᬲ᭄​ᬧᬢᬸᬂ​ᬩᭂᬓᬸᬂ᭟

ᬧᬗᬸᬦ᭄ᬢᬢᬶᬂ​ᬫᬲ​ᬫᬤᬾᬕ᭄​ᬭᬢᬸ 
jmpl|ᬩᬭᭀᬂ​ᬮᬦ᭄ᬤᬸᬂ

ᬭᬚ​ᬚᬬᬧᬗᬸᬲ᭄​ᬭᬶᬲᬫ᭄ᬧᬸᬦᬾ​ᬍᬩᬃ​ᬭᬭᬶᬲ᭄​ᬓᬧ᭄ᬭᬩᬸ​ᬭᬶᬂ​ᬟᬃᬫ​ᬅᬜᬃ᭟​​ᬇᬤ​ᬫᬤᭂᬃᬩᬾ​ᬳᭀᬓ​ᬓᬓᬮᬶᬄ​ᬳᬶᬂᬕᬶᬄ​ᬧᬸᬦᬶᬓ​ᬲ᭄ᬭᬶ​ᬳᬶᬓᬚᬬ​ᬫᬶᬯᬄ​ᬲ᭄ᬭᬶ​ᬤᬦᬤᬶᬭᬚ᭟​

ᬲᬶᬮᬶᬄ​ᬢᬸᬂᬕᬶᬮ᭄​ᬢᭂᬢᬫᬶᬬᬦ᭄​ᬲᬓᬶᬂ​ᬇᬤ​ᬚᬬᬧᬗᬸᬲ᭄​ᬳᬶᬂᬕᬶᬄ​ᬧᬸᬦᬶᬓ​ᬕᭀᬯ​ᬕᬃᬩ᭟​​ᬕᭀᬯ​ᬕᬃᬩ​ᬧᬸᬦᬶᬓ​ᬭᬶᬂ​ᬲᭀᬃ​ᬧᬸᬭ​ᬧᭂᬗᬸᬓᬸᬃ​ᬉᬓᬸᬭᬦ᭄᭟​​ᬕᭀᬯ​ᬕᬃᬩ​ᬯᬦ᭄ᬢᬄ​ᬕᬾᬦᬄ​ᬧᬢᬧᬦ᭄​ᬲᬦᬾ​ᬫᬕᭂᬦᬄ​ᬭᬶᬂ​ᬲᬶᬲᬶᬦ᭄​ᬳᬩᬶᬂ​ᬢᬸᬓᬤ᭄​ᬧᬓᭂᬭᬶᬲᬦ᭄​ᬲᬦᬾ​ᬓᬲᬸᬩ᭄᭟​​ᬫᬂᬤ​ᬧ᭄ᬭᬲᬶᬤ​ᬓ​ᬕᬾᬦᬳᬾ​ᬧᬸᬦᬶᬓᬶ​ᬧᬘᬂ​ᬗᬮᬶᬯᬢᬶᬦ᭄​ᬧᬫᭂᬤᬮ᭄​ᬲᬦᬾ​ᬓᬲᬸᬲᬸᬦ᭄​ᬲᬓᬶᬂ​ᬩᬢᬸ​ᬩᬢᬸ​ᬢᬸᬓᬤ᭄᭟​​ᬭᬶᬂ​ᬕᭂᬦᬄ​ᬧᬢᬧᬦ᭄​ᬧᬸᬦᬶᬓ​ᬯᬾᬦ᭄ᬢᭂᬦ᭄​ᬧᬜ᭄ᬘᭀᬭᬦ᭄​ᬢᬍᬃ​ᬯᬾᬦ᭄ᬢᭂᬦ᭄​ᬳᬳᬸᬗᬦ᭄​ᬲᬦᬾ​ᬦᬸᬚᬸ​ᬓ​ᬲᬶᬮᬶᬄ​ᬢᬸᬂᬕᬶᬄ​ᬕᭂᬦᬄ​ᬢᬶᬬᭀᬲᬦ᭄᭟​​ᬭᬶᬂ​ᬕᭀᬯ​ᬕᬃᬩ​ᬧᬸᬦᬶᬓᬶ​ᬢᬍᬃ​ᬯᬾᬦ᭄ᬢᭂᬦ᭄​ᬲᬲᬸᬭᬢᬦ᭄​ᬳᬦ᭄ᬢᬸᬓ᭄​ᬳᬓ᭄ᬲᬭ​ᬓᬤᬶᬭᬶ​ᬓ᭄ᬯᬤ᭄ᬭᬢ᭄​ᬲᬦᬾ​ᬫᬲᬸᬭᬢ᭄​ᬲ᭄ᬭ᭟​

ᬘᬶᬗᬓ᭄​ᬫᬲᬶᬄ 
 ᬮᬾᬮᬶᬦ᭄ᬢᬶᬳᬦ᭄​ᬩᬮᬶ​
 ​ᬳᬶᬦ᭄ᬤᬸᬯᬶᬲ᭄ᬫᭂ​ᬭᬶᬂ​ᬇᬦ᭄ᬤᭀᬦᬾᬲᬶᬬ
 ​ᬢᬾᬢᬾᬫᭀᬦ᭄​ᬘᬶᬦ–ᬇᬦ᭄ᬤᭀᬦᬾᬲᬶᬬ

ᬧᬸᬲ᭄ᬢᬓ

ᬧᬸᬲ᭄ᬢᬓ​ᬮᬶᬬᬦᬦ᭄ 

 
 
 
 
 
 
 

Kategori:ᬭᬚ​ᬩᬮᬶ
Kategori:ᬮ᭄ᬮᭂᬮᬶᬦ᭄ᬢᬶᬳᬦ᭄ᬩᬮᬶ